CELEX: 62012CN0421
Language: hu
Date: 2012-09-13 00:00:00
Title: C-421/12. sz. ügy: 2012. szeptember 13-án benyújtott kereset — Európai Bizottság kontra Belga Királyság

17.11.2012   
            
            
               HU
            
            
               Az Európai Unió Hivatalos Lapja
            
            
               C 355/11
            
         2012. szeptember 13-án benyújtott kereset — Európai Bizottság kontra Belga Királyság
   (C-421/12. sz. ügy)
   2012/C 355/18
   Az eljárás nyelve: francia
   
      Felek
   
   
      Felperes: Európai Bizottság (képviselők: M. van Beek és M. Owsiany-Hornung meghatalmazottak)
   
      Alperes: Belga Királyság
   
      Kereseti kérelmek
   
   
               —
            
            
               A Bíróság állapítsa meg, hogy a Belga Királyság, mivel
               
                           —
                        
                        
                           a tisztességtelen kereskedelmi gyakorlatokról szóló 2005/29/EK irányelvet (1) átültető 2007. június 5-i törvény hatálya alól kizárta a szabad foglalkozást űző személyeket, a fogorvosokat és a gyógytornászokat, nem teljesítette az említett irányelv 2. cikkének b) és d) pontjával összefüggésben értelmezett 3. cikkéből eredő kötelezettségeit;
                        
                     
                           —
                        
                        
                           fenntartotta a piaci gyakorlatokról és a fogyasztók védelméről szóló, 2010. április 6-i törvény 20., 21. és 29. cikkének hatályát, nem teljesítette a tisztességtelen kereskedelmi gyakorlatokról szóló 2005/29/EK irányelv 4. cikkéből eredő kötelezettségeit;
                        
                     
                           —
                        
                        
                           fenntartotta a mozgóárusítás és a vásári árusítás gyakorlásáról és szervezéséről szóló, 1993. június 25-i törvény 4. cikke (1) bekezdése harmadik albekezdésének hatályát, amely rendelkezést a mozgóárusításról és közbeszerzések szervezéséről szóló és az 1993. június 25-i törvényt módosító, 2005. július 4-i törvény 7. cikke vezette be, valamint a mozgóárusítás gyakorlásáról és szervezéséről szóló, 2006. szeptember 24-i királyi rendelet 5. cikke (1) bekezdése 4. pontjának hatályát, nem teljesítette a tisztességtelen kereskedelmi gyakorlatokról szóló 2005/29/EK irányelv 4. cikkéből eredő kötelezettségeit.
                        
                     
         
               —
            
            
               a Belga Királyságot kötelezze a költségek viselésére.
            
         
      Jogalapok és fontosabb érvek
   
   A 2005/29/EK irányelv átültetésének határideje 2007. június 12-én lejárt.
   
      (1)  A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról („Irányelv a tisztességtelen kereskedelmi gyakorlatokról”) szóló, 2005. május 11-i 2005/29/EK európai parlamenti és tanácsi irányelv.